OpenLLM-France/wikimedia huggingface dataset:
# Kantonalismo

Kantonalismoa 19. eta 20. mende hasieran Espainian garatu zen korronte politiko bat izan zen, zeinaren helburua zen estatuaren egitura behetik gora federalki osatzea, oso autonomia handiko kantoien bidez.

## Ezaugarri politikoak

Politikoki, federalismoa dago kantonalismoaren jatorrian, baina izaera erradikal ezkertiar nabarmen bat zuen: aberastasunaren banaketa, eta langile-klasearen bizibidearen hobetzea ziren bere zioetako bat. Espainiako 19. langile mugimenduaren adierazpideetako bat izan zen kantonalismoa, eta Espainiako anarkismoaren aurrekari ere izan zen.
Helburu gisa ezarri nahi zen estatua izan behar zuen konfederazio bat, herri edo hiri unitate independentez osatua. Unitate horiek, kantoiak, nolabait, Antzinako Greziako polis haiek bezala izan behar ziren.

## Gertaera historikoak

Kantonalismoaren lehen une politiko garrantzitsua gertatu zen Espainiako Lehen Errepublika ezarri zenean, 1873. urtean. Irailaren 12an Cartagena hirian hasi zen Kantoien Matxinada, eta handik azkar hedatu zen Valentzia eta Andaluziara (batez ere, Granada). Espainiako barnealdean ere ezarri ziren kantoiak Salamanca eta Ávilan, eta saioak Extremadurako zenbait herritan: Coria, Hervás eta Plasencia. Pi y Margall presidentea jarrera kantonalista eta federalistakoa zen neurri batean, baina prozesuaren kontra jarri zen, eta azken batean, bere kargu galera ere eragun zuen horrek. Bere ondorengo Nicolás Salmerónek errepresioaren bidez zapaldu zituen kantoiak, eta bereziki militarrak erabili zituen azken kantoia, Cartagena, menderatzeko.
20. mendean, Espainiako Gerra Zibilaren garaian, zenbait eskualdetan ekimen kantonalistak garatu ziren, entitate autonomo eta burujabeak ezartzeko, eta haien bidez berregiteko estatua. Esate baterako, 1937ko abuztuan, Asturias eta Leongo Kontseilu Burujabea osatzen saiatu ziren indar iraultzaileak.

## Kanpo estekak

* Datuak: Q766499
# Kantu

    Artikulu hau kantatzeko ekintzari buruzkoa da; abestiari gaitzat duena beste hau da: «abesti»
Kantua, abestea edo kantatzea ahotsarekin musika sortzeko ekintza da. Kantuak tonua, erritmoa eta teknika-bokal multzo handia barnebiltzen ditu. Kantatzen duen pertsonari kantari, abeslari edo bokalista izena ematen zaio. Kantariek musika sortzen dute, izan ariak, abestiak edo bestelakoak, eta musika instrumentuekin edo gabe aritu daitezke. Kantua, normalki, musikari talde batekin egiten da, izan hau koru bat edo musika banda bat. Abeslariek solista gisa, musikari gutxi batzuekin edo orkestra sinfoniko batez lagunduta aritu daitezke. Kantuaren musika estiloen aniztasuna handia da, izan Txinatar opera, Indiar musika, musika erlijiosoa, gospela, jazza, bluesa edo pop, rock, musika elektronikoa.
Kantua izan daiteke formala edo informala, idatzia edo inprobisatua. Izan daiteke ekintza erlijioso baten parte, hobby bat, plazer hutsagatik, hezkuntzaren parte edo lanbide bat. Kantuan bikaintasuna lortzeko denbora, praktika, ikasketa eta erregulartasuna beharrezkoak dira. Praktika erregularrarekin musika indartsuagoa eta argiagoa egiten da.

## Kanpo estekak

* Datuak: Q27939
* Multimedia: Singing / Q27939
# Kantonamendu

Kantonamenduak hainbat herrialdeen duten banaketa administratiboa da. Konderri, departamendu edo probintziekin alderatuta biztanle kopuru gutxiagoko lurraldeak dira.

## Frantzian

Kantonamenduak (Cantons) Frantziako banaketa administratibo bat da. Departamendu bakoitza departamendu barrutitan (arrondissement départemental) bereizita dago, eta departamendu barruti bakoitza, kantonamendutan. Kantonamenduak komunetan (udalerritan) banatuta daude.

### Ipar Euskal Herrian

Ipar Euskal Herriko kantonamenduak 21 izan ziren 2014ko urtarril arte:
* Angelu Hegoaldeko kantonamendua
* Angelu Iparraldeko kantonamendua
* Atharratze-Sorholüzeko kantonamendua
* Baigorriko kantonamendua
* Baiona Ekialdeko kantonamendua
* Baiona Iparraldeko kantonamendua
* Baiona Mendebaldeko kantonamendua
* Bastidako kantonamendua
* Biarritz Ekialdeko kantonamendua
* Biarritz Mendebaldeko kantonamendua
* Bidaxuneko kantonamendua
* Donapaleuko kantonamendua
* Donibane Garaziko kantonamendua
* Donibane Lohizuneko kantonamendua
* Ezpeletako kantonamendua
* Hazparneko kantonamendua
* Hendaiako kantonamendua
* Hiriburuko kantonamendua
* Iholdiko kantonamendua
* Maule-Lextarreko kantonamendua
* Uztaritzeko kantonamendua
Handik aurrera, soilik 12 kantonamendu izatera igaro ziren.

## Ikus, gainera

* Suitzako kantonamenduak
* Frantziako kantonamenduak
* Luxenburgoko kantonamenduak

## Kanpo estekak

* Frantziako kantonamenduen zerrenda (fr.)
* Datuak: Q184188
* Multimedia: Former cantons of France / Q184188
# Kantore (euskarria)

Kantore, atril (Hego Euskal Herrian, gaztelaniatik), kantader (Ipar Euskal Herrian) edo librai bat (liburuetarako soilik) euskarri bat da, mahaitxo edo plataforma inklinatu erakoa, liburu, partitura eta kidekoak gainean jarri eta erosoago irakurtzeko erabiltzen dena. Goratua egoten da maiz, zutik eta jendaurrean irakurtzeko.

## Ezaugarriak

Elizako alde anitzeko atril handiak, liburu batzuk batera zabalik izateko erabiltzen direnak, kantore izena dute eta koruan egoten dira. Tradizio kristau europarrean, bereziki deigarriak dira arrano formako kantoreak, zeinaren adibideak badiren Euskal Herriko elizetan ere.
Elizako kantoreak tradizionalki intxaurrondo zurezkoak ziren, eta hiru forma ohiko izaten zuten: mahaigaineko lagungarria, zutikakoa, eta alde anitzekoa edo fazistola (facistol gaztelaniaz, badalone italieraz). Era honetakoek lau alde izan ohi zituzten, lau fraidek edo elizgizonek lau kantu-liburu aldi berean irakurri edo kantatzeko modukoak. Ezpeletako Jondoi Eztebe elizan bada era honetako bat, 18. mendekoa, ondare babestu gisa izendatua.
Kristatutasuneko beste kantore mota eliza kristau ortodoxoko analogion direlakoena da, ikonoak erakusteko erabiltzen diren atrilak.

### Atril laikoak

Elizako irakurketak ematetik, erabilpen zibilera hedatuak dira atrilak. Zutikako hitzaldi bat eman behar denean era bateko edo besteko atrilak erabiltzen dira, hitzaldi eta ekitaldi akademikoetan, mitin politikoetan, zenbait legebiltzarretan...
Oro har, formalki bi eratakoak izaten dira 21. mendeko atril erlijoso eta laikoak: zutoin baten gainean dago liburu edo irakurgaiari eusteko plataforma, edo altzari osoago bat izan daiteke, zeinak barrualdera (hau da, irakurlearen posiziora) apalak dituen liburuak eta gainerakoak gordetzeko.

## Iruditegia

* Arrano erako kantorea, liburuari eusten.
* Harrizko kantorea, Pisako bataiotegian.
* Arantxa Urretabizkaia atril batean 2017ko sari emanaldi batean.
* Joseba Egibar mitinean atrilean, 2020an.
* AEBetako epaitegi bateko atrila, altzari osoa apalekin.
* Irulegiko elizako kantorea, bestaldean apalak dituena ziurrenik.
* Ezpeletako kantore goratua, aurpegi anitzekoa, fazistol bat alegia.
* Hiru analogion eliza ortodoxo batean.

## Erreferentziak

* ↑ (Gaztelaniaz) «Los atriles. Historia y uso» capolavoro.es (Noiz kontsultatua: 2021-01-10).
* ↑ «Lutrin» www.pop.culture.gouv.fr (Noiz kontsultatua: 2021-01-10).

## Kanpo estekak

* Datuak: Q390539
* Multimedia: Lecterns / Q390539
# Kantu armoniko

Kantu armonikoa abesteko mota berezia da: abeslariak arnasbideetan zehar haizeak sortzen ditu, erresonantziak kudeatzen dituen melodiak lortuz.

## Asian

Tuvako errepublika errusiarrean kantu armonikoaren agerpen tradizionalik ezagunena egiten dute, bai eta Altaiko Errepublika eta Khakasian eta Txukotkako barrutietako herrikideek ere.
Asiako beste toki batzuetan ere egiten dute, Mongolian eta Tibeten nagusiki, azken horretan budismoarekin lotuta. Uzbekistan eta Kazakhstan ere esanguratsuak dira.

## Beste toki batzuetan

Europan, Sardiniako Barbagia eskualdean (Nuoroko probintzian) eta sami herriak (Eskandinavian) ere lantzen dute musika mota hori, Ipar amerikako inuitek eta Hegoafrikako xhosa emakumeek bezala.

## Kanpo estekak

* (Ingelesez)Overtone Music Network
* Datuak: Q691771
* Multimedia: Overtone singing / Q691771
# Keyes (Oklahoma)

Keyes Oklahomako herri bat da. Cimarron konderrian kokatua dago. 2010ean 324 biztanle zituen, 0,97 kilometro koadrotan banatuta.

## Ikus, gainera

* Cimarron konderria

## Kanpo estekak

* Datuak: Q1809402
# Key West (Florida)

Key West (gaztelaniaz: Cayo Hueso) Floridako hiri bat da. Monroe konderrian kokatua dago. 2010ean 25.550 biztanle zituen, 19,2 kilometro koadrotan banatuta.

## Ikus, gainera

* Monroe konderria

## Kanpo estekak

* Datuak: Q485186
* Multimedia: Key West, Florida / Q485186
# Key aintzira

Key aintzira, irlanderaz: Loch Cé) eta ingelesez: Lough Key, Irlandako Roscommon konderriaren ipar-mendebaldean dagoen aintzira bat da, Boyle udalerriaren ipar-ekialdean. 843,7 hektareatako azalera du.
Aintzira honetako gazteluaren uhartean McDermottarren gaztelua dago.

## Ikus, gainera

* Irlandako aintziren zerrenda

## Kanpo estekak

* Datuak: Q2746303
* Multimedia: Lough Key / Q2746303
# Keybridge

Keybridge, Ingalaterrako Kornualles konderriko herrixka bat da, Blisland parrokian.

## Kanpo estekak

* Datuak: Q6398239
# Keydomar Vallenilla

Keydomar Giovanni Vallenilla Sánchez (La Guaira (Venezuela), 1999ko abuztuaren 10a) halterofilian aritzen den kirolari venezuelatarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), zilarrezko domina eskuratu zuen halterofilian ≤96 kilo kategorian, bi jasoaldietan 387 kilo jasoz; Fares El-Bakh qatartarraren (urrezko domina) atzetik eta Anton Pliesnoi georgiarraren (brontzezko domina) aurretik sailkatu zen.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Halterofilia ≤96 kilo, gizonezkoa. |

## Erreferentziak

* ↑ «Keydomar Vallenilla» olympedia.org (Ingelesez)
* ↑ «Keydomar Vallenilla» olympics.com (Gaztelaniaz)
* ↑ Emaitzak 2020 olympedia.org (Ingelesez)

## Kanpo estekak

* Datuak: Q107608150
* Multimedia: Keydomar Vallenilla / Q107608150
# Key Tower

Key Tower, Ameriketako Estatu Batuetako Cleveland hirian dagoen bulego etxe orratz bat da. Guztira 289 metro eta 57 solairu dauzka eta 1991ean amaitu zuten eraikitzen.
César Pelli arkitekto argentinarrak diseinatu zuen.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Dorreari buruzko informazioa duen webgunea.
* Datuak: Q684027
* Multimedia: Key Tower / Q684027
# Keya Paha konderria (Nebraska)

Keya Paha konderria (ingelesez: Keya Paha County) Nebraskako konderri bat da, Ameriketako Estatu Batuetan. Hiriburua Springview da. 2010eko zentsuaren arabera 824 biztanle zituen, Keya Paha kilometro koadroko azaleran.

## Geografia

Keya Paha konderriak 2.004,44 kilometro koadro ditu. Horietatik 2,19 ura dira. Beste 2.002,25 lurra dira. Biztanleria dentsitatea 0,41 da.

## Demografia

2010eko zentsoan bizi ziren 824 pertsonetatik 819 txuriak edo hispanoak dira. Horietatik hispano edo latino kategorian 4 dira. 0 beltzak edo afroamerikarrak. 1 amerikar natiboak ziren eta 0 Hawaii edo Pazifikoko irletako natiboak. 1 asiarrak ziren. Bestelako arraza bat kategorian 0 biztanle daude. Bukatzeko euren burua arraza bat baino gehiagotan 3 pertsonek kokatzen zuten.

### Biztanleria piramidea
## Kanpo estekak

* Datuak: Q489735
* Multimedia: Keya Paha County, Nebraska / Q489735
# Keyesport (Illinois)

Keyesport Illinoiseko herri bat da. Bond konderrian kokatua dago. 2010ean 421 biztanle zituen, 1,72 kilometro koadrotan banatuta.

## Ikus, gainera

* Bond konderria

## Kanpo estekak

* Datuak: Q2221240
* Multimedia: Keyesport, Illinois / Q2221240
# Keyes (Kalifornia)

Keyes Ameriketako Estatu Batuetako erroldak esleitutako leku bat da. Stanislaus konderrian dago, Kalifornia estatuan. 5.672 biztanle ditu, 7,326275 kilometro koadroko azaleran banatuta.

## Ikus, gainera

* Stanislaus konderria

## Kanpo estekak

* Datuak: Q2381554
# Karpatos

Karpatos (grezieraz: Κάρπαθος, Kárpathos) Greziako uhartea da, Dodekanesoko uharteetan hirugarrena handitasunez. Oso uharte menditsua da. Aberastasun iturri garrantzizkoena nekazaritza da: laboreak, olibak, mahatsa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/4/25 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q204757
* Multimedia: Karpathos / Q204757
# Karpe Diem

Karpe Diem, Joxe Ripiau taldearen estudioko bigarren diska da. Diska hau, Positive Bomb diska bezala, Azkarateko (Nafarroa Behera) Katarain Estudioetan grabatu zuten. Baina oraingo honetan Kaki Arkarazo izan zen soinu teknikaria, Angel Katarainen ordez.

## Abestien zerrenda

* Karpe diem
* Pedro Mayo
* Deabruaren kunbia
* Jaqueline
* Karpe Diem Farrantxi Cover
* Izpiritu librea
* Guiro garratza
* El Alamo gogoan
* Baleike
* Paradisu zinema
* Txikira beti ordago
* Sekretua entzutea da
* Maracaibo

## Taldekideak

* Iñigo Muguruza - Ahotsa eta bajua
* Jabier Muguruza - Akordeoia eta koroak
* Sergio Ordoñez - Perkusioa

### Beste musikariak

* Juanan Díez - Tromboia
* Angel Valdés - Perkusioa
* Fidel Nadal - Ahotsa Deabruaren kunbia eta Izpiritu librea kantuetan
* Pablito - Ahotsa Deabruaren kunbia eta Izpiritu librea

## Kanpo estekak

* Datuak: Q9017257
# Karpenkoita

Karpenkoita mineral bat da eta volborthita taldearen kidea da.

## Ezaugarriak

Karpenkoita elementu kimiko mineralaren formula kimikoa hau da: ${\ce {Co3(V2O7)(OH)2*2H2O}}$. Sistema trigonalaren arabera sortzen ditu kristalak.

## Erreferentziak

* 1 2 (Ingelesez) «Karpenkoite: Mineral information, data and localities.» www.mindat.org (Noiz kontsultatua: 12-05-2019).
# Karpeta (argipena)

Karpeta hitzak adiera zenbait ditu:
* karpeta edo paper-zorroa, paperezko agiri eta orriak bildu eta ordenatzeko zorroa;
* informatikan, karpeta edo direktorioa, fitxategi multzo bat;

## Kanpo estekak

* Datuak: Q16517977
# Karpatoak

Karpatoak edo Karpato mendiak (errumanieraz: Munţii Carpaţi; polonieraz, txekieraz eta eslovakieraz: Karpaty; ukraineraz: Карпати. Karpaty; alemanez: Karpaten; serbieraz: Карпати, Karpati; hungarieraz: Kárpátok) Europako erdialdeko mendikate handiaren ekialdeko besoa dira, bere 1500 km luzera Errumania, Txekiar Errepublika, Eslovakia, Polonia, Ukraina, Austria, Serbia eta iparraldeko Hungarian zehar doa.

## Geografia

Karpatoak Danubioan jaioak dira, Bratislavaren ondoan. Transkarpatia eta Transilvania inguratzen dituzte eta hego-mendebalderantz jotzen dute, Danubioan berriro bukatzeko, Errumaniako Orşovaren ondoan. Karpatoen luzera osoa 1.500 kilometrokoa da, eta zabalera 12 eta 500 km artean dago. Mendikatearen mendirik altuenak Transilvaniako goi-ordoki eta Tatra inguruan daude (mendirik altuena 2.655 m Gerlachovský štít da, Eslovakian). Karpatoek 190.000 km² azalera dute, Europan Alpeek baino ez dute handiagorik.
Normalean Karpatoak bere bakantasunean baino ez dira kontuan hartzen, hala ere, bai orografikoki, bai geologikoki zenbait mendikatetan banatuta daude. Karpatoen eta Alpeen arteko muga Danubio ibaia da, mendikate biek leku batean baino ez dira elkartzen: Bratislava inguruan dauden Leitha mendiak. Danubio bera Stara Planinarekin muga ere bada. Oder eta Morava ibaien haranak Karpatoei Silesiako eta Moraviako mendigunetik banatzen zaizkie. Beste mendikate ez bezala, Karpatoak ordokiez inguratuta daude, hego-mendebaldean zabaldi panoniarraz, hegoaldean Danubio hegoaldeko zabaldiaz eta ipar-ekialdean Galitziako zabaldiaz hain zuzen ere.

## Banaketa

Mendikate handiena Tatrak da.

### Banaketa horizontala

* Kanpoaldeko Karpatoak.
* Barrualdeko Karpatoak.

### Banaketa bertikala eta orokorra

Hauxe da Karpatoen banaketa ohikoa (zenbakiak mapari dagokie):
* Mendebaldeko Karpatoak:
** 1 Kanpoaldeko Mendebaldeko Karpatoak (berde ilunez)
** 2 Barrualdeko Mendebaldeko Karpatoak (berde argiz)
* Hego-ekialdeko Karpatoak:
** Ekialdeko Karpatoak
*** 3 Kanpoaldeko Ekialdeko Karpatoak (laranja ilunez)
*** 4 Barrualdeko Ekialdeko Karpatoak (laranja argiz)
** 5 Hegoaldeko Karpatoak -baita Transilvaniako Alpeak ere- (urdin argiz)
** 6 Mendebaldeko errumaniar Karpatoak (gorriz)
** 7 Transilvaniako goi-ordokia. (morez)
** 8 Karpato serbiarrak (arrosaz)
* Kanpoaldeko karpatiar sakonuneak.
Ibaiak:
* a : Vistula
* b : Danubio
* c : Tisa
* d : Sava
* e : Dniester
* f : Prut
Herrialdeak:
* CZ : Txekiar Errepublika
* PL : Polonia
* UA : Ukraina
* AT : Austria
* SK : Eslovakia
* HU : Hungaria
* RO : Errumania
* HR : Kroazia
* BA : Bosnia-Herzegovina
* RS : Serbia
* BG : Bulgaria

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q1288
* Multimedia: Carpathian Mountains / Q1288
# Karpatoetako Parke Natural Nazionala

Karpatoen Parke Natural Nazionala (ukraineraz: Карпатський національний природний парк) Ukrainako Ivano-Frankivskeko oblastan dagoen parke nazional babestua da. Parkea 1980ko ekainaren 3an izendatu zen, Karpatoen paisaiak eta izadia babesteko asmoz. Gune administratiboa Yaremche hirian dago. Parke hau Ukrainako parke nazionaletako lehena eta herrialdeko parke nazional handienetako bat da. Parkea helmuga turistiko garrantzitsua da, eta bere paisaiak zeharkatzen dituzten 50 bidezidor inguru ditu. Lurraldean monumentu asko daude, bestetik.

## Ezaugarriak

Parkeak 515.7 km²-ko eremua du, eta horietatik 383.4 km²-k debekatuta dute jarduera ekonomiko oro. Parkea hartzen duen eremua Nadvirna eta Verkhovynako raionen artean dago, Ivano-Frankivskeko oblastaren hego-mendebaldean eta Transkarpatiakorekin mugatuta.
Parkea Ukrainako Karpatoen gunerik garaienean dago, Prut ibaiaren (iturriak parkean daude) eta Black Cheremosh ibaien arroen ekialdeko maldetan. Hoverla mendia da (parkearen mugan dago, Verjovyna raionan) Ukrainako goragune handiena (2061 m).
Huk ur-jauzia, 84 metroko erorketarekin, Ukrainako karpatoetako jauzi handiena duen ur-jauzia da. Glaziar jatorriko bi laku daude.

## Flora

Parkearen inguruan Alpeetako belardiak eta basoak daude. Parkeko hiru zuhaitz-espezie ohikoenak izei zuria, pago arrunta eta picea dira.

## Iruditegia

* Smotrych mendia.
* Yaremchan.
* Білий Слон «Elefante zuria»

## Erreferentziak

* ↑ https://web.archive.org/web/20150402150835/http://cnnp.if.ua/en/
* ↑ https://ukrainaincognita.com/ivano-frankivska-oblast/karpatskyi-natsionalnyi-pryrodnyi-park

## Ikus, gainera

* Karpatoak
* Karpatoetako eta Europako beste eskualdeetako pagadi primarioak

## Kanpo estekak

* (Ingelesez):Parkearen webgune ofiziala.
* Datuak: Q4215646
* Multimedia: Carpathian National Nature Park / Q4215646
# Karpelo

Karpeloa (grezieratik karpos = "fruitua") landare loredunen ginezeoa osatzen hosto eraldatu bakoitza da. Gimnospermoetan irekita irauten du, baina angiospermoetan, nahiz hosto bakarra izan, nahiz bat baino gehiago egon, barrunbe itxi bat, obulutegia, eratzen du. Konplexutasun handiena duenean, lorexaki, estilo, obulutegi eta karenaz osaturik egoten da.

## Erreferentziak

* ↑ https://web.archive.org/web/20090204171942/http://www1.euskadi.net/euskalterm/indice_e.htm

## Kanpo-estekak

* Datuak: Q1113448
* Multimedia: Carpels / Q1113448
# Karpatita

Karpatita substantzia organiko motako minerala da.

## Ezaugarriak

Karpatita substantzia organiko mineralaren formula kimikoa hau da: ${\ce {C24H12}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 1,5 da.

## Erreferentziak

* 1 2 (Ingelesez) «Carpathite: Mineral information, data and localities.» www.mindat.org (Noiz kontsultatua: 12-05-2019).
# Kelleys Island (Ohio)

Kelleys Island Ohioko herri bat da. Erie konderrian kokatua dago. 2010ean 312 biztanle zituen, 11,26 kilometro koadrotan banatuta.

## Ikus, gainera

* Erie konderria

## Kanpo estekak

* Datuak: Q2668473
* Multimedia: Kelleys Island, Ohio / Q2668473
# Kelliher (Minnesota)

Kelliher Minnesotako hiri bat da. Beltrami konderrian kokatua dago. 2010ean 262 biztanle zituen, 5,38 kilometro koadrotan banatuta.

## Ikus, gainera

* Beltrami konderria

## Kanpo estekak

* Datuak: Q2230477
# Kellinghusen

Kellinghusen Alemaniako udalerria da. Schleswig-Holstein estatuan kokatuta dago, [[Steinburg (barrutia)|Steinburg]] barrutian. 2014an 7.761 biztanle zituen 18,81 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q515943
* Multimedia: Kellinghusen / Q515943
# Keller (Virginia)

Keller Ameriketako Estatu Batuetako inkorporatutako herri bat da. Accomack konderrian dago, Virginia estatuan. 144 biztanle ditu, 0,88551 kilometro koadroko azaleran banatuta.

## Ikus, gainera

* Accomack konderrian

## Kanpo estekak

* Datuak: Q1373424
* Multimedia: Keller, Virginia / Q1373424
# Kelley (Iowa)

Kelley Iowako hiri bat da. Story konderrian kokatua dago. 2010ean 309 biztanle zituen, 1,77 kilometro koadrotan banatuta.

## Ikus, gainera

* Story konderria

## Kanpo estekak

* Datuak: Q582272
* Multimedia: Kelley, Iowa / Q582272
# Kelley O'Hara

Kelley Maureen O'Hara, (Jacksonville, Florida, AEB, 1988ko abuztuaren 4a), futbolean aritzen den kirolari estatubatuarra da.
2012ko Udako Olinpiar Jokoetan (Londres), esku hartu, eta urrezko domina eskuratu zuen; 2020ko Udako Olinpiar Jokoetan, (Tokio), berriz, brontzezkoa eskuratu zuen, bietan futbolean Ameriketako Estatu Batuak ordezkatuz; Tokion, Kanadako taldearen (urrezko domina) eta Suediako taldearen (zilarrezko domina) atzetik sailkatu zen AEBko taldea, eta honako hauek osatzen zuten AEBko taldea: Alyssa Naeher, Crystal Dunn, Sam Mewis, Becky Sauerbrunn, Kelley O'Hara, Kristie Mewis, Tobin Heath, Julie Ertz, Lindsey Horan, Carli Lloyd, Christen Press, Tierna Davidson, Alex Morgan, Emily Sonnett, Megan Rapinoe, Rose Lavelle, Abby Dahlkemper, Adrianna Franch, Catarina Macario, Casey Krueger, Lynn Williams eta Jane Campbellek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2012 | Londres Erresuma Batua | 01 ! | Futbola, emakumezkoa. |
| 2020 | Tokio Japonia | 03 ! | Futbola, emakumezkoa. |

## Erreferentziak

* ↑ «Kelley Maureen O'Hara» olympedia.org (Ingelesez)
* ↑ «Kelley Maureen O'Hara» olympics.com (Gaztelaniaz)

## Kanpo estekak

* Datuak: Q373314
* Multimedia: Kelley O'Hara / Q373314
# Kellie gaztelua

Kellie gaztelua (ingelesez: Kellie Castle) Eskoziako Arncroach udalerrian dagoen gaztelu bat da. A mailako eraikina izendaturik dago.

## Historia

Kellie gazteluaren lehen aipamena 1150 urtekoa da. Gilen I.a Eskoziakoaren sasiko umea zen Robert Londongoa zen jabea. Hasiera hartan dorretxea baino ez zen. 1266an Siward familiak eskuratu zuen eta 1360an Walter Oliphantek erosi zuen eta honen ondorengoen eskutan egon zen 1613 arte. 1573an dorre berri bat gehitu zitzaion eta 1606an dorre biak elkartu zituzten, bai eta hegoaldeko dorrea eraiki ere, eraikinarik T-itxurako oinarria emanez.
1613an Jakue VI.a erregeak Sir Thomas Erskine-ri eman zion bere bizitza salbatzeagatik. Erregea bera gazteluan izan zen 1617an eta 1619an Kellieko kondea titulua eman zion Sir Thomas Erskineri. Garai hartakoa da lorategi harresitua.
Kellieko kondeen lerroa 1829an bukatu zen eta gaztelua bertan behera gelditu zen. 1878an James Lorimerrek alokatu zuen, Sir Robert Lorimer eskoziar arkitektuaren semeak. Bien artean gaztelua berriztu egin zuten. Ordutik aurrera Lorimer familiaren eskutan egon da gaztelua 1970an National Trust of Scotland erakundeak ersi zuen arte.

## Iruditegia

* Lorategiak.

## Kanpo estekak

* (Ingelesez) The National Trust for Scotland erakundearen webgunea
* Datuak: Q4185834
* Multimedia: Kellie Castle / Q4185834
# Kellerton (Iowa)

Kellerton Iowako hiri bat da. Ringgold konderrian kokatua dago. 2010ean 315 biztanle zituen, 1,71 kilometro koadrotan banatuta.

## Ikus, gainera

* Ringgold konderria

## Kanpo estekak

* Datuak: Q1931840